Príloha č. 7
KALKULAČNÝ VZOREC
na stanovenie jednotkovej ceny prác, ktorých jednotkové ceny sa nenachádzajú v Prílohe č. 1 súťažných podkladov
1. Účel a spôsob použitia
Tento kalkulačný vzorec sa použije pri ocenení takých prác alebo výkonov, ktorých jednotkové ceny sa nenachádzajú v Prílohe č. 1 súťažných podkladov a ktoré zároveň nemožno oceniť priamym použitím zmluvných položiek alebo ich vecne zodpovedajúcou kombináciou.
Ak je možné predmetnú prácu oceniť položkami uvedenými v Prílohe č. 1 súťažných podkladov, prednosť má ocenenie podľa týchto položiek pred použitím tohto kalkulačného vzorca.
Kalkulačný vzorec sa použije na určenie jednotkovej ceny bez DPH. Výsledná cena musí byť preukázateľná, vecne odôvodnená a spätne kontrolovateľná.

2. Výsledná jednotková cena
	JC = H + M + OPN + VR + SR + Z


Kde:
JC = výsledná jednotková cena položky bez DPH,
H = priamy materiál,
M = priame mzdy,
OPN = ostatné priame náklady,
VR = výrobná réžia,
SR = správna réžia,
Z = zisk.

3. Spôsob výpočtu jednotlivých zložiek
	Zložka
	Spôsob určenia
	Poznámka

	H
	H = nákupná cena materiálu × (1 + pH / 100)
	pH = obstarávacia prirážka v %

	M
	M = HS × t
	HS = hodinová sadzba podľa tarifnej triedy; t = časová náročnosť práce vyjadrená v normohodinách na 1 mernú jednotku položky

	OPN
	OPN = M × (pOPN / 100)
	pOPN = sadzba ostatných priamych nákladov v % z M

	VR
	VR = (M + OPN) × (pVR / 100)
	pVR = sadzba výrobnej réžie v % zo súčtu M + OPN

	SR
	SR = (M + OPN) × (pSR / 100)
	pSR = sadzba správnej réžie v % zo súčtu M + OPN

	Z
	Z = (H + M + OPN + VR + SR) × (pZ / 100)
	pZ = sadzba zisku v % z celkového nákladového základu položky



Priamy materiál (H) predstavuje priamy materiál potrebný na realizáciu príslušnej položky. Oceňuje sa nákupnou cenou materiálu zvýšenou o obstarávaciu prirážku.
Priame mzdy (M) sa určia ako súčin základnej hodinovej sadzby podľa príslušnej tarifnej triedy a časovej náročnosti práce vyjadrenej v normohodinách na 1 mernú jednotku položky.
Ostatné priame náklady (OPN) predstavujú náklady, ktoré vznikajú pri realizácii predmetného plnenia a nie sú zahrnuté v priamych mzdách ani v priamom materiáli. Zahŕňajú najmä povinné odvody zamestnávateľa súvisiace s priamymi mzdami zamestnancov, prepravné náklady a ostatné preukázateľne vzniknuté priame náklady potrebné na realizáciu predmetného plnenia. Ostatné priame náklady sa určia percentuálnou sadzbou z priamych miezd.
[bookmark: _GoBack]Nepriame náklady pozostávajú z výrobnej réžie (VR) a správnej réžie (SR). Do týchto zložiek sa započítavajú všetky prvotné aj druhotné náklady, ktoré súvisia s priamym riadením výroby a s riadením a správou organizácie a ktoré nemožno určiť priamo na kalkulačnú jednotku. Výrobná réžia a správna réžia sa určujú samostatne, každá vlastnou percentuálnou sadzbou zo súčtu priamych miezd a ostatných priamych nákladov.
Zisk (Z) sa určí percentuálnou sadzbou z celkového nákladového základu položky. Do jednotkovej ceny položky je možné zakalkulovať len primeraný zisk.
4. Tarifné triedy a hodinové sadzby
Uchádzač doplní základné hodinové sadzby v EUR/hod. bez DPH pre jednotlivé tarifné triedy.
	Tarifná trieda
	Charakter prác
	Základná hodinová sadzba v EUR/hod. bez DPH

	1
	menej náročné práce
	................

	2
	náročnejšie práce
	................

	3
	náročné – odborné práce
	................

	4
	náročné práce – prehliadky pracoviska a revízie
	................

	5
	náročné práce – mimoriadne odborné
	................

	6
	práce vykonávané výškovými špecialistami
	................



5. Percentuálne sadzby kalkulačných zložiek
	Položka
	Hodnota
	Poznámka

	Obstarávacia prirážka k priamemu materiálu (pH)
	................ %
	uvedie uchádzač

	Ostatné priame náklady (pOPN)
	................ %
	uvedie uchádzač

	Výrobná réžia (pVR)
	................ %
	uvedie uchádzač

	Správna réžia (pSR)
	................ %
	uvedie uchádzač

	Zisk (pZ)
	................ %
	uvedie uchádzač



Základné hodinové sadzby a percentuálne sadzby uvedené v tejto prílohe sa použijú jednotne pri    oceňovaní všetkých položiek kalkulovaných podľa tohto kalkulačného vzorca, ak verejný obstarávateľ pri konkrétnej položke neurčí inak.
6. Pravidlá uplatnenia kalkulačného vzorca
· Priamy materiál (H) sa oceňuje nákupnou cenou materiálu zvýšenou o obstarávaciu prirážku.
· Priame mzdy (M) sa určia podľa príslušnej tarifnej triedy a počtu normohodín potrebných na vykonanie práce pre 1 mernú jednotku položky.
· Ostatné priame náklady (OPN) sa vypočítajú percentuálnou sadzbou z priamych miezd. Výrobná réžia (VR) a správna réžia (SR) sa vypočítajú samostatne, každá vlastnou percentuálnou sadzbou zo súčtu priamych miezd a ostatných priamych nákladov. Zisk (Z) sa vypočíta percentuálnou sadzbou z celkového nákladového základu položky.
· Každá kalkulovaná položka musí byť vyčíslená transparentne tak, aby bolo možné spätne overiť použité vstupy a spôsob výpočtu.
· Jednotlivé zložky kalkulácie sa nesmú obsahovo prekrývať; ten istý náklad nemožno započítať súčasne vo viacerých zložkách kalkulačného vzorca.
· Výsledná jednotková cena položky sa uvedie v EUR bez DPH a matematicky sa zaokrúhli na dve desatinné miesta.
· Ak sa pri konkrétnej položke nepoužije niektorá zložka kalkulácie, uvedie sa v hodnote 0, pričom dôvod jej neuplatnenia musí byť z povahy kalkulácie zrejmý a nesmie byť v rozpore s definíciou príslušnej zložky kalkulácie.
· Vstupné údaje pre výpočet priameho materiálu a časovej náročnosti práce musia byť vecne odôvodnené, preukázateľné a spätne overiteľné.

7. Záverečné ustanovenie
Vyplnený kalkulačný vzorec sa stane súčasťou zmluvnej dokumentácie úspešného uchádzača a bude použitý pri oceňovaní prác, ktorých jednotkové ceny sa nenachádzajú v Prílohe č. 1 súťažných podkladov.
